stanford-oval/wikipedia huggingface dataset:
Homo mermanus
Fysiologia

Homo mermanus -rodun edustajat ovat nisäkkäitä, mutta omaavat silti jotain kalamaisia ominaisuuksia. Rodun jokainen jäsen omaa kaksoisparin kiduksia, jotka sijaitsevat niskassa, lähellä solisluuta. Kidusten ansiosta rodun jäsenet kykenevät hengittämään vaivatta veden alla (tosin he kykenevät hengittämään maan päällä noin viisi minuuttia ilman apua ja tukehtuvat sitten). Rodun jäsenten ihopigmentti vaihtelee aina kirkkaan sinisestä (suurin osa atlantislaisista) vihreään (lemuriaanit).
Rodun fysiologia on myös huomattavasti korkeammalla tasolla mitä tavallisen ihmisen. On luultavaa, että kehot ovat adaptoituneet syvien merien valtaviin paineenvaihteluihin ja siksi homo mermanukset ovat huomattavasti paljon voimakkaampia ja kestäviä mitä tavallinen ihminen. Rodun jäsenet kykenevät uimaan keskimäärin 48 km/h. Keskimäärin rodun edustajat elävät noin 150 vuotta.
Rodun edustajia on arveltu olevan Marvel-universumissa noin 10 000 kappaletta.
Teknologinen taso

Koska veden alla on mahdotonta sytyttää tulta, atlantislaisilta puuttuu kapasiteetti takoa rautaa tai käyttää fossiilisia polttoaineita. Vesimäisen ympäristönsä vuoksi rotu ei myöskään kykene tutkimaan kemiaa. Atlantislaiset eivät myöskään koskaan ole kehittäneet oman teknologisen tietämyksensä saralla suuria läpimurtoja. Sodissa käytettävät miekat ja varusteet ovat suurimmaksi osaksi pelastettu Atlantiksen uponneen mantereen jäämistöstä tai ihmisten uponneista laivoista. Vasta viime vuosisatojen aikana deviaanien teknologisen tietämyksen kautta atlantislaiset ovat kehittäneet omaa teknologista tietämystään. Silti tähtitiede, kemia, biologia ja fysiikka ovat edelleen säilyneet liki tuntemattomina tieteinä Atlantiksessa. Myös lääketieteen tuntemus on heikkoa (kirurgiset toimenpiteet ovat miltei mahdottomia veden alla). Myöskään joukkoliikenne- tai tiedotus ei ole kehittynyt Atlantiksessa. Rotu sai ensimmäiset merenalaiset sota-aluksena vasta Toisen maailmansodan aikoihin – kiitos deviaanien teknologisen tietämyksen. Atlantislaiset kommunikoivatkin korkeataajuuksisilla vedenalaisilla huudoilla ja hienostuneella elekielellä.
Atlantislaiset ovat kuitenkin oppineet tutkimaan vedenalaista maailmaansa ja kykenevät käyttämään sen loputtomia ihmeitä omaksi hyödykseen. Namorin tiedetään ainakin hyödyntäneen salaperäisen Mento-kalan kykyjä välittää ajatuksiaan tuhansien kilometrien päähän Atlantiksesta ja herättäneen valtavia merihirviöitä maagisella torvellaan taistelemaan ihmisiä vastaan.
Namor ja muut atlantislaiset tietävät myös jokaisen uponneen aarrelaivan sijainnin ja kykenevät näiden rikkauksien avulla hankkimaan itselleen pinnalla eläjien salaisuuksia.
Tunnettuja rodun edustajia

Namor – Sukeltaja, Atlantiksen prinssi
Dorma – Namorin puoliso (kuollut)
Byrrah – Namorin petturimainen serkku
Thakorr – Namorin isoisä (kuollut)
Prinsessa Fen – Namorin äiti (kuollut)
Namora – Namorin serkku
Sotalordi Krang – Atlantiksen sotalordi
Attuma – Barbaaristen atlantislaisten johtaja
Orka – Mutatoitunut atlantislainen rikollinen
Namorita – Namorin toinen serku
Muissa medioissa > Marvel Cinematic Universe

Marvel Cinematic Universen elokuvissa homo mermanus asuvat Atlantiksen sijaan valtakunnassa nimeltä Talokan (nimetty asteekkien mytologian Tlālōcānin mukaan). Kun konkistadorit saapuivat 1500-luvulla Keski-Amerikkaan, alkuasukkaat söivät vibraniumin mutatoimaa sinistä kasvia ja muuttuivat vettä hengittäviksi. Lisäksi heidän ihonsa oli sininen aina, kun he olivat merenpinnan yläpuolella. Namor oli ainut, joka syntyi kyvyllisenä hengittämään sekä maalla että vedessä (ilman, että iho muutti väriään pinnalla), koska hänen äitinsä oli vielä raskaana kasvia syödessään. Namor sai kykyinä myös jaloissa olevat siivet, joilla lentää, sekä hidastetun ikääntymisen. Rotu teki ensiesiintymisensä elokuvassa Black Panther: Wakanda Forever (2022).
Aiheesta muualla

Marvel Directory-sivuston profiili atlantislaisista (englanniksi)
Marvel-kustantamon kotisivujen profiili atlantislaisista (englanniksi)
Prinssi Namor, Atlantiksen Kostava poika
Herätkää!

| Herätkää! |
| --- | --- |
Lehtityyppi:  aikakauslehti
Julkaisija:  Jehovan todistajat uskonnollinen yhdyskunta ry
ISSN:  ISSN 0784-2740
Levikki:  68 097 000 (koko maailma) (1/2021)
Perustettu:  1912
Päätoimittaja:  Ari Hakkarainen (Suomessa)
Sitoutuneisuus:  Jehovan todistajat
Kotikunta:  Vantaa (Suomessa), Walkill (USA:ssa)
Kotimaa:  Suomi
Sivukoko:  18,5 cm × 23 cm
Ilmestymistiheys:  3 numeroa vuodessa
Kieli:  225 (2/2020)
Aiheesta muualla
www.jw.org
Herätkää! on Jehovan todistajien Vartiotorni-seuran julkaisema uskonnollinen aikakauslehti, jota julkaistaan kolme kertaa vuodessa. Lehden julkaisija ja kustantaja on Suomessa Jehovan todistajien uskonnollinen yhdyskunta. Kuten toisellakin Jehovan todistajien julkaisemalla lehdellä, Vartiotornilla, Herätkää!-lehdellä ei yleensä ole päätoimittajaa. Suurin osa artikkeleista on lehdessä ilman kirjoittajan nimeä tai vain kirjeenvaihtajan maa mainitaan. Lehdelle voidaan nimetä päätoimittaja, mikäli julkaisumaan lainsäädäntö tätä edellyttää. Suomessa Herätkää!-lehden päätoimittaja on Ari Hakkarainen.
Historia

Lehti alkoi ilmestyä englanniksi 1. lokakuuta 1919 nimellä The Golden Age. Suomeksi se alkoi ilmestyä nimellä Kultainen aika vuonna 1921. Lehden nimi viittasi tulevaan tuhatvuotiseen valtakuntaan, josta Raamattu kertoo. Kultaisen ajan sisarlehti Vartiotorni puolestaan alkoi ilmestyä jo vuonna 1879. Alkuvuosina sen painos oli paljon Vartiotornia suurempi. Jehovan todistajien mukaan lehti pyrki käsittelemään yksinkertaisella ja havainnollisella tavalla ajankohtaisia tapahtumia ja samalla tuomaan esiin Jumalan lupauksia tulevasta pelastuksen ajasta. Lehden päätoimittajana toimi alkuvuosina Clayton Woodworth.
Maailman muuttuessa toisen maailmansodan alla rauhattomaksi ja epävakaiseksi lehden nimeksi muutettiin 6. lokakuuta 1937 Consolation. Nimensä mukaan lehden tuli jakaa lohdutusta ahdistuneelle ihmiskunnalle. Suomenkielisestä lehdestä tuli 1. tammikuuta 1938 Uusi maailma ja 1. kesäkuuta 1940 Lohdutus. 22. kesäkuuta 1946 lehden nimeksi tuli sen nykyinen Awake!, suomenkielisen version nimeksi tuli 8. tammikuuta 1951 Herätkää!.
Kansainvälinen levikki

Lehti on lähes identtinen useimmilla kuukausittain julkaistavilla kielillä. Artikkelit tulevat eri maista ja kootaan yhteen Yhdysvalloissa, josta ne toimitetaan painoille ympäri maailmaa sekä nettiversioina. Kaikkien kieliversioiden yhteispainosmäärä on ollut keskimäärin 93 354 000 ja julkaisukieliä on 224 (6/2021). Lehti on yksi maailman suurimpia aikakauslehtiä. Lehteä on saatavana myös äänilehtenä joka on kuunneltavissa ja ladattavissa ilmaiseksi viralliselta lataussivulta useilla eri kielillä.
Vuoden 2006 alusta lähtien suomenkielinen Herätkää! alkoi ilmestyä kerran kuussa, kun se aikaisemmin oli ilmestynyt kahdesti kuussa.
Vuoden 2013 alusta lehden sivumäärä puolittui 16:een alkuperäisestä 32:sta. Osa artikkeleista ilmestyy pelkästään virallisella verkkosivustolla. Sivumäärän pieneneminen mahdollistaa lehden kääntämisen useammille kielille.
Vuoden 2016 alusta Herätkää! alkoi ilmestyä joka toinen kuukausi ja 2018 alusta kolme kertaa vuodessa (maalis-, heinä- ja marraskuussa). Julistustyössä myös vanhempia lehtiä voidaan esittää, jos niiden aihe sopii vastaanottajalle paremmin.
Sisältö

Lehden oman näkökannan mukaan lehteä julkaistaan koko perheen valistukseksi, ja se katsoo sen auttavan selviytymään nykyajan ongelmista. Artikkelit kertovat ajankohtaisista uutisista, eri maiden ihmisistä, uskonnosta ja tieteestä. Lehti pyrkii käsittelemään asioita syvällisesti ja osoittamaan ajankohtaisten tapahtumien todellisen merkityksen, mutta pysymään kuitenkin aina poliittisesti puolueettomana korottamatta eri rotuja toistensa yläpuolelle. Lehden tarkoitus on myös rakentaa luottamusta Luojan lupaukseen, että Jumalan uusi rauhaisa maailma tulee korvaamaan nykyisen pahan, laittoman asiainjärjestelmän. Lehden julkaiseminen on osa maailmanlaajuista Jehovan todistajien opetustyötä, jota tuetaan vapaaehtoisilla lahjoituksilla. Lehti luottaa kansainvälisiin uutistoimistoihin, mutta sillä on myös omia kirjeenvaihtajia.
Jehovan todistajien opetuksen vuotta 1914 koskien sukupolvioppia (oppia lopun ajan alkamisesta v. 1914 opetetaan edelleen) vuonna 1995 myös Herätkää!-lehden tarkoitusta tarkennettiin. Lehden tarkoitus numeroon 22. lokakuuta 1995 asti: "Tämä lehti rakentaa luottamusta siihen Luojan lupaukseen, että rauhaisa ja turvallinen uusi maailma tulee ennen kuin se sukupolvi, joka näki vuoden 1914 tapahtumat, katoaa.". Lehden tarkoitus 8. marraskuuta 1995 eteenpäin: "Mikä tärkeintä, tämä lehti rakentaa luottamusta siihen Luojan lupaukseen, että rauhaisa ja turvallinen uusi maailma on korvaamaisillaan nykyisen pahan, laittoman asiainjärjestelmän."
Aiheesta muualla

Ladattavien lehtien virallinen latausosoite (EPUB, pdf, mp3, AAC)
Frederic Curzon

Ernest Frederic Curzon (4. syyskuuta 1899 Lontoo – 6. joulukuuta 1973 Bournemouth) oli brittiläinen light music -säveltäjä, urkuri ja kapellimestari.
Curzon opiskeli alun perin pianonsoittoa. Hän aloitti uransa mykkäelokuvien säestäjänä ja soitti 16-vuotiaasta asti Lontoon teattereissa. Hän myös johti säestäviä orkestereita. Curzon oli yksi ensimmäisistä sähköurkujen soittajista maassaan ja piti monia resitaaleja. Hän päätti erikoistua säveltämiseen saavutettuaan menestystä Robin Hood Suite -teoksellaan (1937). Muihin Curzonin keskeisiin teoksiin kuuluvat In Malaga -sarja ja jousiorkesterille sävelletty karakterikappale The Boulevardier (1940), josta on tehty monia sovituksia.
George Mayer

| Mitalit> Maa:   Yhdysvallat.Miesten voimistelu. Olympialaiset  | Mitalit> Maa:   Yhdysvallat.Miesten voimistelu. Olympialaiset  | Mitalit> Maa:   Yhdysvallat.Miesten voimistelu. Olympialaiset  | Maa:   Yhdysvallat> Miesten voimistelu. |
| --- | --- | --- | --- |
|  Pronssia | St. Louis 1904 | joukkuekilpailu |  |
George Mayer oli yhdysvaltalainen voimistelija ja olympiamitalisti. Hän edusti vuoden 1904 kesäolympialaisissa Saint Louisissa Chicagon Central Turnvereinia. Hän oli mukana saamassa pronssia joukkuevoimistelussa ja osallistui myös yksilökilpailuihin.
George Maxwell Richards

| George Maxwell Richards |
| --- | --- |

Trinidad ja Tobagon presidentti
 17.3.2003 – 17.3.2013  
Edeltäjä:  A. N. R. Robinson
Seuraaja:  Anthony Carmona
Henkilötiedot
Syntynyt: 1. joulukuuta 1931 San Fernando, Trinidad ja Tobago
Kuollut: 8. tammikuuta 2018 (86 vuotta) Port of Spain, Trinidad ja Tobago
Puoliso:  Jean Ramjohn
Tiedot
Puolue:  sitoutumaton
George Maxwell Richards (1. joulukuuta 1931 – 8. tammikuuta 2018 Port of Spain) oli Trinidad ja Tobagon neljäs presidentti. Hän astui virkaansa viisivuotiskaudelle 17. maaliskuuta 2003, ja hänet valittiin uudelleen 2008.
Richards oli koulutukseltaan kemianteknikko. Hänellä on lääkärivaimonsa Jean Ramjohnin kanssa lääkärinä toimiva poika Mark ja liike-elämässä toimiva tytär Maxine. Richards kuoli Port of Spainissa 8. tammikuuta 2018 sydämen vajaatoimintaan 86-vuotiaana.
Frédéric-Albert Bruynseels

| Mitalit> Miesten purjehdus.Maa:   Belgia. Olympialaiset  | Mitalit> Miesten purjehdus.Maa:   Belgia. Olympialaiset  | Mitalit> Miesten purjehdus.Maa:   Belgia. Olympialaiset  | Miesten purjehdus> Maa:   Belgia. |
| --- | --- | --- | --- |
|  Kultaa | Antwerpen 1920 | 6mR |  |
Frédéric-Albert Gustave Bruynseels (13. heinäkuuta 1888 – 10. lokakuuta 1959) oli belgialainen kilpapurjehtija ja olympiavoittaja. Hän osallistui vuoden 1920 kesäolympialaisiin Antwerpenissä ja oli siellä mukana voittamassa Edelweissillä  kultamitalia 6mR-luokassa.
George Clinton

| George Clinton |
| --- | --- |
 George Clinton esiintymässä vuonna 2007.
Henkilötiedot
Syntynyt: 22. heinäkuuta 1941 (ikä 83) Kannapolis, Pohjois-Carolina, Yhdysvallat
Ammatti:  laulaja-lauluntekijä, musiikkituottaja
Muusikko
Aktiivisena:  1955–
Tyylilajit:  funk, soul, rock, funk rock, rhythm and blues
Soittimet:  keyboard 
Yhtyeet:  Funkadelic Parliament
Levy-yhtiöt:  Capitol Records Paisley Park Records 550 Music Shanachie Records
Aiheesta muualla
www.georgeclinton.com
  [ Muokkaa Wikidatassa ] [ ohje ]  
George Clinton (s. 22. heinäkuuta 1941 Kannapolis, Pohjois-Carolina, Yhdysvallat) on yhdysvaltalainen laulaja, lauluntekijä ja tuottaja. George Clinton on James Brownin ja Sly Stonen ohella funk-musiikin keskeisiä hahmoja.
Clintonin yhtyeet 1970-luvulla olivat rock-henkisempi Funkadelic sekä enemmän rhythm and blues -tradition perinteisessä soundissa torvisektioineen pysytellyt Parliament. Ennen 1970-lukua Clintonilla oli Parliaments-niminen doo wop -yhtye. Clinton sävelsi useimmat yhtyeiden kappaleet, lauloi monilla raidoilla, tuotti levyt ja vastasi musiikillisesta suunnasta. 1980-luvulta alkaen hän on julkaissut albumeita sooloartistina, mutta hänen uransa merkittävin työ on tehty Funkadelicin ja Parliamentin nimissä. Clinton kutsui musiikkiaan "P-Funkiksi". Näiden kahden projektin lisäksi Clintonin "funk-imperiumiin" kuului myös muita yhtyeitä, joista tunnetuin oli basisti Bootsy Collinsin yhtye Bootsy's Rubber Band. Soolouralla Clintonin tunnetuin kappale on "Atomic Dog", joka on vuonna 1982 ilmestyneeltä levyltä Computer Games. Clinton on myös toiminut Princen ja muutaman muun artistin tuottajana. Vaikka ensimmäiset Funkadelicin levyt saattavat olla varsin kehnosti tuotettuja, Clintonin myöhempiä tuottajan taitoja on pidetty suuressa arvossa.
George Clinton tunnetaan värikkäänä hahmona. Hänen hiustyylinään ovat eri värein koristellut rastat ja hänen levynsä ovat täynnä omintakeista huumoria. Niin ikään Clinton tunnetaan kovana huumeiden käyttäjänä. Clinton kiertää maailmaa edelleen suuren muusikkoryhmänsä kanssa, jonka monet jäsenet soittivat hänen kanssaan jo 1970-luvulla. Pori Jazzin järjestäjien mukaan häntä on vaikea saada lavalle ja vielä vaikeampi lavalta pois. Ennen musiikkialalle siirtymistä Clinton oli ammatiltaan parturi. Hänen mainoslauseensa oli tuolloin, "leikkauta hiuksesi täällä, jotta et näyttäisi samalta kuin minä".
Studioalbumit

Computer Games (1982)
You Shouldn't-Nuf Bit Fish (1983)
Some of My Best Jokes Are Friends (1985)
R&B Skeletons in the Closet (1986)
The Cinderella Theory (1989)
Hey Man, Smell My Finger (1993)
Dope Dogs (1993)
T.A.P.O.A.F.O.M. (1996)
How Late Do U Have 2BB4UR Absent? (2005)
George Clinton and His Gangsters of Love (2008)
Aiheesta muualla

Kuvia tai muita tiedostoja aiheesta George Clinton Wikimedia Commonsissa
George Clintonin Suomessa tehty haastattelu – ilmestynyt alun perin Suomen Kannabisyhdistyksen Hamppu -lehdessä
George McFly

| George McFly |
| --- | --- |
 George McFly elokuvassa Paluu tulevaisuuteen.
Näyttelijä(t):  Crispin Glover (osa I) Jeffrey Weissman (osat II ja III)
Ensi- esiintyminen:  Paluu tulevaisuuteen (1985)
Viimeinen esiintyminen:  Paluu tulevaisuuteen III (1990)
Henkilötiedot
Koko nimi:  George Douglas McFly
Sukupuoli:  mies
Ikä:  47 (1985)
Kotipaikka:  Hill Valley, Kalifornia, Yhdysvallat
Suhteet
Puoliso(t):  Lorraine Baines McFly
Lapset:  Marty McFly Dave McFly Linda McFly
Lastenlapset:  Marty McFly Jr. Marlene McFly
Tutut:  Biff Tannen
Infobox OKNimi-testi OK: 
George McFly 17-vuotiaana vuonna 1955.
George Douglas McFly (s. 1. huhtikuuta 1938) on Paluu tulevaisuuteen -elokuvatrilogiassa elokuvissa esiintyvä kuvitteellinen hahmo, joka on päähenkilön Marty McFlyn isä. McFlyta ovat näytelleet Crispin Glover ja Jeffrey Weissman.
George McFly syntyi Hill Valleyssä vuonna 1938 ja rakastui alun perin Martyn äitiin, Lorraine Bainesiin, mutta Martyn palattua vuoteen 1955 Lorraine rakastui häneen Georgen sijaan. Lopulta Marty saa vanhempansa rakastumaan uudelleen toisiinsa. Paluu tulevaisuuteen II -elokuvassa George McFly nähdään 77-vuotiaana.
Käännös suomeksi
Helle Thorning-Schmidt

| Helle Thorning-Schmidt |
| --- | --- |
 Thorning-Schmidt 2010
Tanskan pääministeri
 Helle Thorning-Schmidt I 3.10.2011–3.2.2014 Helle Thorning-Schmidt II 3.2.2014–28.6.2015  
Monarkki:  Margareeta II
Varapääministeri:  Margrethe Vestager Morten Østergaard
Edeltäjä:  Lars Løkke Rasmussen
Seuraaja:  Lars Løkke Rasmussen
Euroopan parlamentin jäsen
 10.6.1999–13.7.2004  
Henkilötiedot
Syntynyt: 14. joulukuuta 1966 (ikä 57) Rødovre
Puoliso:  Stephen Kinnock
Tiedot
Puolue:  Sosiaalidemokraatit
 Nimikirjoitus
Aiheesta muualla
s-dialog.dk/default.aspx?site=hellethorning-schmidt
Helle Thorning-Schmidt (s. 14. joulukuuta 1966 Rødovre) on tanskalainen poliitikko ja sosiaalidemokraattien entinen puoluejohtaja. Thorning-Schmidt toimi Tanskan pääministerinä 2011–2015 ja Euroopan parlamentin jäsenenä 1999–2004.
Tausta

Helle Thorning-Schmidt syntyi Rødovren kaupungissa 14. joulukuuta 1966. Hänen isänsä Holger Thorning-Schmidt toimi matematiikan ja kansantaloustieteen lehtorina Kööpenhaminan yliopistossa. Hänen vanhempansa olivat molemmat poliittisesti konservatiiveja. Hän kasvoi Ishøjn lähiössä Kööpenhaminassa ja valmistui Ishøjn lukiosta vuonna 1985. Thorning-Schmidtin vanhemmat erosivat hänen ollessaan 10-vuotias.
Thorning-Schmidt valmistui valtiotieteen kandidaatiksi Kööpenhaminan yliopistosta vuonna 1994. Hänellä on myös maisterintutkinto Bruggen College of Europesta. Hän toimi avustajana Euroopan parlamentissa vuosina 1994–1997. Vuosina 1997–1999 hän oli Tanskan ammattiliittojen keskusjärjestön (LO) neuvonantajana.
Helle Thorning Schmidt avioitui brittiläisen Stephen Kinnockin kanssa vuonna 1996. Parilla on kaksi lasta. Kinnockin isä on entinen Britannian Työväenpuolueen puheenjohtaja Neil Kinnock.
Poliittinen ura

Thorning-Schmidt valittiin Euroopan parlamenttiin Tanskan sosiaalidemokraateista kolmantena eli viimeisenä vain 38 äänen erolla ja 22 890 äänellä. Parlamentissa hän toimi jäsenenä työllisyys- ja sosiaalivaliokunnassa sekä EU:n ja Latvian välisen parlamentaarisen sekavaliokunnan varapuheenjohtajana.
Tanskan kansankäräjille (Folketinget) hänet valittiin vuonna 2005. Huhtikuussa 2005 hänestä tuli puolueensa puheenjohtaja jäsenäänestyksessä. Hän on ensimmäinen nainen puolueensa johdossa. Hänen poliittista linjaansa on arvosteltu muun muassa siitä, että se on liian lähellä liberaalipuolue Venstren linjaa, ja pukeutumistyylinsä takia hän on jopa saanut lempinimekseen Gucci-Helle.
Marraskuun 2007 parlamenttivaaleissa Helle Thorning-Schmidt haastoi hallitsevan oikeistohallituksen, jota johti Anders Fogh Rasmussen. Sosiaalidemokraatit kärsivät vaalitappion. Suurin voittaja oli puolueen liittolainen Sosialistinen kansanpuolue, mutta Rasmussenin oikeistohallitus säilytti enemmistönsä.
Syyskuun 2011 vaaleissa neljän vasemmistopuolueen, sosiaalidemokraattien, Radikale Venstren, Sosialistisen kansanpuolueen ja Yhtenäisyyslistan muodostama punainen liittouma sai niukan enemmistön kansankäräjille. Hallituspuolue Venstreä edustanut pääministeri Lars Løkke Rasmussen jätti eronpyyntönsä 16. syyskuuta 2011 vasemmiston aloittaessa hallitusneuvottelut Helle Thorning-Schmidtin johdolla. Thorning-Schmidtin johtamille sosiaalidemokraateille vaalien tulos oli kuitenkin kaikkien aikojen huonoin. Puolue sai 44 paikkaa 179 paikkaiselle kansankäräjille Venstren ollessa suurin puolue 47 paikalla. Thorning-Schmidt nousi kuitenkin Tanskan ensimmäiseksi naispääministeriksi.
Vuoden 2015 vaaleissa hallituspuolueet hävisivät niukasti, ja Thorning-Schmidt jätti pääministerin paikan taas Løkke Rasmussenille.
Aiheesta muualla

Kuvia tai muita tiedostoja aiheesta Helle Thorning-Schmidt Wikimedia Commonsissa
Helle Thorning-Schmidt Euroopan parlamentin jäsenet. Euroopan parlamentti.
Fulgence Werner Le Roy

Fulgence Werner Le Roy (23. elokuuta 1924 Beervelde – 14. lokakuuta 2017) oli Etelä-Afrikassa toiminut belgialainen roomalaiskatolinen piispa. Hän liittyi benediktiineihin 22. syyskuuta 1947 ja sai pappisvihkimyksensä 20. heinäkuuta 1952. Hänet nimitettiin Pietersburgin apotiksi sekä Ausafan titulaaripiispaksi 10. heinäkuuta 1975 ja sitten Pietersburgin piispaksi 15. joulukuuta 1988. Le Royn konsekroi 14. syyskuuta 1975 George Francis Daniel, jota avustivat Peter Fanyana John Butelezi ja John Thomas Durkin.
Le Roy jäi eläkkeelle 17. helmikuuta 2000.
Fulin

Fulin voi tarkoittaa seuraavia:
Fulin, Itä-Roomasta vanhoissa kiinalaisissa lähteissä käytetty nimi; katso Daqin
Fulin, Kiinan Qing-dynastian ensimmäisen keisari Shunzhin alkuperäinen nimi
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Fulin”, voi hakea sivunnimihaulla, laajalla sivunnimihaulla tai tekstihaulla.
Gibborim

Gibborim (hepr. ‏גּבּר גּבּור‎) on hepreankielinen sana, joka tarkoittaa mahtavimpia. Gibborim on sanan gabar (hepr. ‏גּבר‎) superlatiivimuoto. Sitä usein käytetään kuvaamaan urheita, mahtavia tai merkityksellisiä ihmisiä. Juutalaisten ohjeellisesta tekstikokoelmasta Tanakista gibborim-sana löytyy yli 150 kertaa, ja sitä käytetään kuvaamaan esimerkiksi leijonia (Sananlaskujen kirjassa 30:30, voimallinen), metsämiehiä (1. Mooseksen kirjassa 10:9, mahtava tai jalo), sotilaita (Jeremian kirjassa 51:30, sankareita) ja kuninkaita (Danielin kirjassa 11:3, sankarikuningas tai voimallinen kuningas).
1. Mooseksen kirjassa 6:4 mainitaan nefilejä, joiden kuvataan olevan mahtavia. Gibborim on käännetty eri tavoin eri suomennoksissa, esimerkiksi sankareita (1933, 1992), valtiaat (1776) ja woimaliset miehet (1642).
Nykyhepreassa gibbor tarkoittaa sankaria.
Full-size car

Chevrolet Impala
Lincoln MKS
Full-size car tai large car on autojen kokoluokka Yhdysvaltain ja Kanadan kokoluokituksessa. Luokkaan kuuluvat autot, jotka ovat suurempia kuin mid-size-luokan autot. Full-size-luokka vastaa eurooppalaisen kokoluokituksen E- ja F-segmenttejä.
Geoff Tate

Geoff Tate
Geoffrey Wayne Tate (s. 14. tammikuuta 1959 Stuttgart, Länsi-Saksa) on yhdysvaltalainen muusikko, joka tunnetaan Queensrÿche-yhtyeen alkuperäislaulajana. Häntä on pidetty yhtenä metallimusiikin taitavimmista laulajista ja verrattu muun muassa Rob Halfordiin ja Bruce Dickinsoniin. Vuodesta 2014 alkaen hän on laulanut Operation: Mindcrime -yhtyeessä.
Taten uran alkuaikojen yhtyeitä olivat Tyrant, Babylon ja Myth. Queensrÿchen tai tuolloiselta nimeltään The Mobin kanssa hän esiintyi ensimmäistä kertaa syksyllä 1981. Vuonna 1982 hän äänitti yhtyeen kanssa alun perin omakustanteena julkaistun Queensrÿche-EP:n, ja vakituisesti hän liittyi yhtyeeseen vuonna 1983 sen saatua levytyssopimuksen EMI:ltä. Tate kirjoitti sanat EP:n kappaleeseen ”The Lady Wore Black”. Myöhemmin hänestä tuli yhtyeen pääasiallinen sanoittaja, ja muun muassa vuoden 1988 Operation: Mindcrime -konseptialbumi oli hänen ideoimansa.
Muut Queensrÿchen alkuperäisjäsenet erottivat Taten yhtyeestä kesäkuussa 2012. Osapuolet käräjöivät sittemmin yhtyeen immateriaalioikeuksista, ja noin kahden vuoden ajan yhtyeestä oli olemassa kaksi levyttänyttä ja konsertoinutta versiota Taten koottua oman yhtyeensä syyskuussa 2012. Tapaus sovittiin lopulta oikeuden ulkopuolella. Queensrÿche-nimi jäi muille alkuperäisjäsenille, ja Tate puolestaan sai yksinoikeuden esittää Operation: Mindcrime- ja Operation: Mindcrime II -albumeja kokonaisuudessaan. Elokuussa 2014 hän myös nimesi oman yhtyeensä Operation: Mindcrimeksi.
Yhtyeidensä ohella Tate on julkaissut kaksi sooloalbumia sekä laulanut muutamilla tribuuttialbumeilla. Hän oli myös yksi vuoden 1985 Hear ’n Aid -hyväntekeväisyysprojektin laulajista.
Sooloalbumit

Geoff Tate (2002,  Sanctuary Records)
Kings & Thieves (2012,  Inside Out Music)
Aiheesta muualla

Wikimedia Commonsissa on kuvia tai muita tiedostoja aiheesta .
Geoff Taten nettisivu (englanniksi)
Operation: Mindcrimen sivusto (englanniksi)